Imtella' Awwissu 13, 2021 Fit-Turkija għaddejja operazzjoni ta' tfittxija u salvataġġ wara għargħar qawwi tul il-kosta tal-Baħar l-Iswed ħalla 27 persuna mejta. Il-provinċja ta' Kastamonu hija l-aktar żona li ntlaqtet u fiha mietu mal-25 persuna. Kawża tal-għargħar diversi binjiet iġġarrfu, inġarrew diversi vetturi u nqata' d-dawl. Aktar minn 1,700 ruħ ġew evakwati. Matul dan ix-xahar fit-Turkija diversi postijiet sofrew min-nirien kbar. Dawn in-nirien, li issa jinsabu taħt kontroll, waslu lil eluf ta' residenti jevakwaw ruħhom.